
Այսօր ՅՈՒՆԵՍԿՕ-ի գլխամասային գրասենյակում` Փարիզում, բացվել է ոչ նյութական մշակույթի պահպանմանը նվիրված միջկառավարական կոմիտեի 7-րդ նիստը: Այս մասին հայտնում է ՅՈՒՆԵՍԿՕ-ի պաշտոնական կայքը:


Հիշեցնենք, որ նիստում քննարկվելու է «Սասնա ծռեր» էպոսը ՅՈՒՆԵՍԿՕ-ի ցուցակում ներառելու հարցը:


Նիստը շարունակվելու է մինչև դեկտեմբերի 7-ը:


Այսօրվա օրակարգում ընդրգրկված է 16 ելույթ:


ՀՀ մշակույթի նախարարությունից PanArmenian.net-ի թղթակցին հայտնեցին, որ Հայաստանից Փարիզ են մեկնել ՅՈՒՆԵՍԿՕ-ի հարցերով ազգային հանձնաժողովի առաջին քարտուղար Քրիստինե Մեհրաբեկյանը և ՀՀ մշակույթի նախարարի տեղակալ Արև Սամուելյանը:
